'n Bordjie vergifnis en ander verhale | Maroela Media
'n Bordjie vergifnis en ander verhale is 'n bundel kortverhale met 'n Christelike inslag. Die bundel is die resultaat van LAPA uitgewers en Kuier se kortverhaalkompetisie. Bekende name soos Amy Kleynhans, Christo Davids, Denise Newman en Johrné van Huyssteen het ook verhale bygedra.
Lesers sal hulle kan verlustig in stories wat inspireer; stories wat vertel hoe gewone mense hulle lewenskrisisse te bowe gekom het. Die wenverhaal van Joanna Alexander vertel van die lief en die leed en vergewensgesindheid van mense wat te midde van swaarkry, armoede en geweld, steeds hoop en steeds liefhe. Elke verhaal vertel 'n besondere storie wat die leser met welbehae en 'n ander perspektief op die lewe laat.